# Alvinczi Péter (borbereki)

### A Wikipédiából, a szabad lexikonból.

Alvinczi Péter (borbereki) (? - Borberek, 1701. február 26.) nádori bíró, az erdélyi fejedelmi birtokok és adójövedelmek főfelügyelője, fejedelmi táblabíró.

## [szerkesztés] Élete

Alvinczi Péter (1570-1634) református hitvitázó unokája volt. 1681. június 10-én nádori bíróként említik a törvényekben. 1681-ben főszerepe volt a "jus ligatum" eltöröltetésében. 1684-ben tizedbérlői állomásáról lemondva, élete végéig bírói minőségben dolgozott. Végrendeletét 1699. november 25- én Küküllőgálfalván írta. A temetésén Váralyai Dániel szászvárosi első pap búcsúztatta.

Verestói György második Werbőczy Istvánnak, vagy magyar Lükurgosznak nevezi. Erdélynek a Habsburg - ház fennhatósága alá adásakor sokáig időzött az udvarnál az okiratok szerkesztése miatt. Alvinczy ezek alapján készítette el 23 pontból álló első Emlékiratát, mely 1692. szeptember 3- án lett beadva. Ezt követte 1693. január 3 - án jelentősen megrövidített második; majd március 14- én az elsőnél nem rövidebb harmadik, melyekre a felség által adott feleletek, együttes néven, Erdély diplomatikájában és törvényhozási történetében Alvinczi-féle királyi határozatok néven ismertek.

Az Aranka - gyűjteményből gróf Mikó Imre ajándékából az Erdélyi Múzeum - Egylet birtokába jutott az Erdély visszacsatolására vonatkozó gyűjteménye, melyet a Magyar Tudományos Akadémia „Monumenta Hungariae Historica Diplomatarium"-a XIV. és XV. köteteiben adott ki:

„Diplomatarium Alvinczianum". Alvinczi Péter okmánytára (1685–1688.) Közzé tette Szilágyi Sándor. Két kötet Pest, 1870. Ennek folytatása, a III. kötet. 1887-ben jelent meg Gergely Samu és Pettkó Béla szerkesztésében.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../a/l/v/Alvinczi_P%C3%A9ter_%28borbereki%29_05bb.html"

Kategóriák: Magyar jogászok | Erdélyi magyar történelmi személyek

##### Views

- Szócikk
- Vitalap
- Aktuális változat

##### Keresés